13. ΑΝΑΓΚ. ΝΟΜΟΣ υπ’ αριθ. 294 της 17/22 Φεβρ. 1968 (ΦΕΚ Α΄ 38) Περί τροποποιήσεως και συμπληρώσεως διατάξεων τινών της περί τηλεφωνικής ανταποκρίσεως Νομοθεσίας. «Άρθρ.1.-1.Οι κρατικές τηλεφωνικές συνδέσεις είναι εγκατεστημένες στα καταστήματα των δημόσιων υπηρεσιών. 2.Κατ’ εξαίρεση επιτρέπεται η εγκατάσταση κρατικών τηλεφωνικών συνδέσεων στις κατοικίες: α)των μελών της Κυβέρνησης, των υφυπουργών των γενικών γραμματέων της Προεδρίας της Δημοκρατίας, του Υπουργικού Συμβουλίου, της Βουλής, των υπουργείων, καθώς και των γενικών γραμματέων των αυτοτελών γενικών γραμματειών, που  έχουν συσταθεί με βάση τις διατάξεις των άρθρ. 26 και 27 του Νόμ. 1558/1985, και β)των Αρχηγών των Γενικών Επιτελείων Εθνικής Άμυνας, Στρατού, Ναυτικού, Αεροπορίας (Γ.Ε.ΕΘ.Α., Γ.Ε.Σ., Γ.Ε.Ν. και Γ.Ε.Α.), του Αρχηγού της Ελληνικής Αστυνομίας (ΕΛ.ΑΣ.), του Αρχηγού του Λιμενικού Σώματος, του Αρχηγού της Πυροσβεστικής Υπηρεσίας και του Διοικητή της Εθνικής Υπηρεσίας Πληροφοριών (Ε.Υ.Π.)». Το άρθρ. 1, όπως είχε τροποποιηθεί από το άρθρο μόνο Α.Ν. 334/1968, κατωτ. αριθ. 14, το άρθρο μόνο του Ν.Δ. 33/1968, κατωτ. αριθ. 15 και το άρθρο μόνο του Ν.Δ. 1156/1972, κατωτ. αριθ. 16, αντικαταστάθηκε και πάλι ως άνω, από το άρθρ. 42 του Νόμ. 1959/1-5Αυγ. 1991 (ΦΕΚ Α 123) (διόρθ. σφαλμ. στο ΦΕΚ Α 131/29-5-1991), τόμ. 21Β σελ. 242,8925. «3.Οι διατάξεις της προηγούμενης παραγράφου εφαρμόζονται και για την εγκατάσταση κρατικών τηλεφωνικών συνδέσεων στην κατοικία και το Γραφείο στην Ελλάδα του εκάστοτε Έλληνα Επιτρόπου στην Ευρωπαϊκή Επιτροπή. Η σχετική δαπάνη βαρύνει τον προϋπολογισμό του Υπουργείου Εσωτερικών, Δημόσιας Διοίκησης και Αποκέντρωσης». «Ο συνολικός αριθμός των τηλεφωνικών συνδέσεων καθορίζεται με απόφαση του Υπουργού Εσωτερικών, Δημόσιας Διοίκησης και Αποκέντρωσης, ύστερα από αίτημα του Επιτρόπου.» Η παρ. 3 προστέθηκε με την παρ. 4 άρθρ. 32 Νόμ. 3013/1-1 Μαΐου 2002 (ΦΕΚ Α΄ 102), Τόμ. 35 σελ. 84,350. Το μέσα σε «» εδάφιο παρ. 3 προστέθηκε με την παρ. 3 άρθρ. 15 Νόμ. 3090/24-24 Δεκ. 2002 (ΦΕΚ Α΄329), Τόμ. 35 σελ. 84,350. Άρθρ.2.-Το άρθρ. 28 του Νόμ. 4275/1929 «περί τηλεφωνικής ανταποκρίσεως», τροποποιείται και συμπληρούται ως κάτωθι: «1)Κρατικαί συνδιαλέξεις είναι αι υπεραστικαί συνδιαλέξεις αι ζητούμεναι ως τοιαύται και διεξαγόμεναι μεταξύ Δημοσίων Υπηρεσιών από των εγκαταστάσεών των ή από θαλάμου, δια των εκπροσωπούντων ταύτας Κρατικών Οργάνων, αναφέρονται δε εις εξαιρετικώς επειγούσης φύσεως υπηρεσιακάς υποθέσεις, μη δυναμένας να εξυπηρετηθώσιν εγκαίρως δια της τηλεγραφικής οδού. (Αντί για τη σελ. 473(ε) Σελ. 473(στ) Τεύχος      Σελ.        Τηλεφωνική Ανταπόκριση 22.Η.α.8-13 2)Υπό τους αυτούς όρους της προηγουμένης παραγράφου επιτρέπεται, η διεξαγωγή Κρατικών συνδιαλέξεων υπό Δημοσίων Υπηρεσιών μετά των υπό την εποπτείαν αυτών τελούντων Νομικών Προσώπων και Οργανισμών Δημοσίου Δικαίου καθώς και μετά των Αρχών Τοπικής Αυτοδιοικήσεως. 3)Δια Β.Δ/τος θα καθορισθώσιν οι περιορισμοί υφ’ ους επιτρέπεται η διεξαγωγή Κρατικών Υπεραστικών Τηλεφωνικών Συνδιαλέξεων. 4)Αι συνδιαλέξεις της Α.Μ. του Βασιλέως, των μελών της Βασιλικής Οικογενείας, του Προέδρου της Κυβερνήσεως, των Υπουργών και αι κατ’ εντολήν αυτών διεξαγόμεναι εις ουδένα περιορισμόν υπόκεινται. 5).(Αντικατεστάθη δια των διατάξεων της παρ. 2 άρθρου μόνου του κατωτ. Α.Ν. 334/1968). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Το τροποποιούμενον άρθρ. 28 του Νόμ. 4275/1929 είχεν αντικατασταθή δια των διατάξεων του άρθρ. 10 του Κανονισμού Υπεραστικής Τηλεφ. Υπηρεσίας (κατωτ. σελ. 507).